**Dodatok č.7 ku Školskému poriadku MŠ Tupolevova 20**

Dodatok č.7 upravuje zmeny v jednotlivých článkoch, rešpektujú pokyny, opatrenia, usmernenia MŠVVaŠ SR, ÚVZ SR a zriaďovateľa platné na obdobie od 1.9.2021 do 30.6.2022

**Zmeny v školskom poriadku:**

* Článok 1 odsek 1.1 Spôsob organizácie výchovy a vzdelávania
* Článok 1 odsek 2 Prijímanie detí do materskej školy
* Článok 2Výkon práv a povinností detí, zákonných zástupcov v MŠ, pravidlá vzájomných vzťahov s pedagogickými zamestnancami 2. Práva a povinnosti zákonného zástupcu
* Článok 3 Podrobnosti o prevádzke a vnútornej organizácii školy
* Článok 5 Riadenie MŠ, vnútorná organizácia zamestnancov MŠ

**Zmeny a doplnenia v článku 1 odsek 1.1.** Spôsob organizácie výchovy a vzdelávania

**Článok 1**

* 1. **Spôsob organizácie výchovy a vzdelávania**

S účinnosťou od 1. septembra 2021 materská škola vydáva osvedčenie o absolvovaní povinného predprimárneho vzdelávania všetkým deťom, ktoré v školskom roku riadne plnili povinné predprimárne vzdelávanie okrem tých i ktorých riaditeľ materskej školy rozhodol o pokračovaní plnenia povinného predprimárneho vzdelávania**.**

**Zmeny a doplnenia v článku 1 odsek 2** Prijímanie detí do materskej školy

**2. Prijímanie detí do materskej školy**

Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné. Ostatné podmienky prijímania určí riaditeľ materskej školy a zverejní ich na verejne prístupnom mieste alebo na webovom sídle materskej školy, ak ho má zriadené.

Dieťa, ktoré navštevuje materskú školu pred dovŕšením veku, od ktorého je predprimárne vzdelávanie povinné, pokračuje v povinnom predprimárnom vzdelávaní v príslušnej materskej škole. Ak sa zákonný zástupca dieťaťa, pre ktoré je predprimárne vzdelávanie povinné, alebo zástupca zariadenia rozhodne, že dieťa prihlási na povinné predprimárne vzdelávanie do inej materskej školy, ako je tá, ktorú navštevovalo pred začiatkom povinného predprimárneho vzdelávania, o prijatie dieťaťa požiada podľa § 59 odseku 4 zákona 245/2008 Z.z.

Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len "spádová materská škola"), ak zákonný zástupca alebo zástupca zariadenia pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.

Riaditeľ spádovej materskej školy je povinný prednostne prijať na povinné predprimárne vzdelávanie deti s trvalým pobytom v obci a deti umiestnené v zariadení na základe rozhodnutia súdu.

Dieťa môže plniť povinné predprimárne vzdelávanie mimo obce, v ktorej má trvalý pobyt, na základe rozhodnutia riaditeľa materskej školy, do ktorej sa hlási. Riaditeľ materskej školy, do ktorej bolo dieťa prijaté, oznámi túto skutočnosť riaditeľovi spádovej materskej školy.

Dieťa, ktoré nemá trvalý pobyt v Slovenskej republike, plní povinné predprimárne vzdelávanie v materskej škole, ktorú určí orgán miestnej štátnej správy v školstve.

Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.

**Zaradenie na výnimočné (predčasné ) plnenie predprimárneho vzdelávania** je možné len na základe písomnej žiadosti zákonných zástupcov, vyjadrenia príslušného CPPaP a vyjadrenia všeobecného lekára pre deti a dorast, doručených do 31.8.2021. Dieťa, ktoré absolvuje povinné predprimárne vzdelávanie, získa na konci školského roka osvedčenie o absolvovaní PPV.

V prípade, ak sa CPPPaP písomne nevyjadrí do 31.8., je možné toto vyjadrenie dodatočne doložiť už k zaslanej žiadosti, najneskôr však do 15.9. v aktuálnom školskom roku.

**Zmeny a doplnenia v článku 2 odsek 2.** Práva a povinnosti zákonného zástupcu

**Článok 2**

**2. Práva a povinnosti zákonného zástupcu**

***Zákonný zástupca dieťaťa je povinný:***

* rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľa
* rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy).
* všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom;
* zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy,
* v prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa (odporúča sa vyžiadať od zákonných zástupcov kontakty na viac osôb, ktoré by mohli v prípade tejto situácie prevziať dieťa); ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov. Upozornenie: Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomne splnomocnená osoba.
* v prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.

**Zmeny a doplnenia v článku 3 odsek 1** Prevádzka materskej školy

**Článok 3**

**1.Prevádzka materskej školy**

Materská škola Tupolevova 20 s celodennou výchovou a vzdelávaním poskytuje predprimárne vzdelávanie deťom od 1.9.2021 **v pracovných dňoch od 6.30 h do 17.00 h.**

Čas prevádzky bol odsúhlasený zriaďovateľom dňa 30.8.2021.

Čas prevádzky MŠ sa môže priebežne aktualizovať dodatkami k tomuto dodatku v priebehu školského roka v závislosti od odporúčaní MŠVVaŠ a nariadení RÚVZSR.

**Prerušenie prevádzky MŠ zriaďovateľom** je možné na základe odporúčania RÚVZSR pre zabránenie šírenia epidémie, alebo v čase školských prázdnin, keď je počet detí nižší ako 10.

**Zmeny a doplnenia v článku 3 odsek 2** Dochádzka detí do materskej školy

**2.Dochádzka detí do materskej školy**

**Preberanie detí od rodičov**, počas ranného filtra (kontrola zdravotného stavu, meranie teploty) je v čase od 6.30 do 8.00 hod. Po tejto hodine sa deti od rodičov už nepreberajú. Deťom začínajú aktivity, upratovačky dezinfikujú vstupné priestory MŠ.

Dieťa treba priviesť do MŠ v dostatočnom časovom predstihu (min. 10 minút pred zatváraním budovy, malé deti aj skôr).

Výnimočne môžete priviesť dieťa neskôr, najneskôr však do začiatku edukačnej aktivity, cca do 9.00 hod. Týka sa to predškolákov, ktorí majú povinné vzdelávanie a predtým navštívia logopéda alebo CPPaP. V prípade neskoršieho termínu je možné výnimočne prevziať dieťa o 10.00 hod. po skončení hlavnej edukačnej aktivity. Dieťa už ale naspäť do MŠ nepríde.

**Preberanie detí od pedagógov** je možné len zákonným zástupcom alebo na základe splnomocnenia počas prevádzky MŠ v určených hodinách – v čase obeda od 12.00 do 12.15 hod., popoludní od 15.00 do 17.00 hod. Pre dieťa je potrebné prísť v dostatočnom časovom predstihu (min. 10 minút).

**Dieťa s príznakmi ochorenia:** V prípade, ak dieťa v rannom filtri počas preberania učiteľkou vykazuje známky ochorenia, **učiteľka má právo takéto dieťa neprevziať od rodiča**. V prípade, ak dieťa ochorie počas dňa, učiteľka dieťa izoluje od ostatných detí a telefonicky kontaktuje rodiča. Rodič je povinný si po dieťa prísť.

**Dieťa nesmie mať v skrinke lieky, ani kvapky do nosa (ani morskú vodu), očí, uší, pastilky na cmúľanie (žiadne) a pod. Učiteľka v MŠ dieťaťu lieky nepodáva! A dieťa si ich nesmie dávkovať samé!!!**

**Neprítomnosť dieťaťa** oznámte deň vopred alebo najneskôr do 7.30 hod. na uvedených telefónnych číslach. Po neprítomnosti trvajúcej dlhšie ako 3 dni odovzdáte triednej učiteľke potvrdenie o bezpríznakovosti, prípadne potvrdenie od lekára, že je dieťa zdravé a môže po chorobe nastúpiť do kolektívu. U predškolákov, ktorí majú povinné predprimárne vzdelávanie je to prísnejšie. Rodič môže ospravedlniť neprítomnosť maximálne piatich po sebe nasledujúcich pracovných dní z dôvodu choroby. Po neprítomnosti trvajúcej viac ako 5 po sebe nasledujúcich pracovných dní musí neprítomnosť ospravedlniť lekár. (školský semafor – podľa manuálu pre PPV, by to boli len tri dni). Po neprítomnosti trvajúcej 3 a viac dní vrátane víkendu predkladá zákonný zástupca potvrdenie o bezpríznakovosti. Zákonný zástupca predškoláka na povinnom vzdelávaní predloží triednej učiteľke spolu s potvrdením o bezpríznakovosti aj ospravedlnenku neprítomnosti. V prípade, ak rodič vie, že vymešká viac ako 5 pracovných dní z dôvodu iného, ako choroby, musí o tejto skutočnosti vopred informovať riaditeľku školy a písomne požiadať o uvoľnenie.

**Nedbanie o riadne plnenie povinného predprimárneho vzdelávania podľa § 5 ods.16 zákona 596/2003 Z. z. (napr. neospravedlnené vynechávanie predprimárneho vzdelávania), môže vyústiť do** uplatnenia inštitútu „osobitného príjemcu rodinných prídavkov“ podľa zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov (ďalej len „zákon č. 600/2003 Z. z.“). Ak zákonný zástupca nebude dbať o riadne plnenie povinného predprimárneho vzdelávania, riaditeľ materskej školy má podľa § 5 ods. 15 zákona č. 596/2003 Z. z. povinnosť oznámiť obci (v ktorej má dieťa trvalý pobyt) a úradu práce, sociálnych vecí a rodiny podľa miesta trvalého pobytu alebo prechodného pobytu oprávnenej osoby (zákonného zástupcu dieťaťa) konkrétne prípady, keď zákonný zástupca dieťaťa nedbá o riadne plnenie povinného predprimárneho vzdelávania. Zanedbávanie riadneho plnenia povinného predprimárneho vzdelávania vecne príslušný úrad práce sociálnych vecí a rodiny bude následne posudzovať podľa § 12a ods. 1 písm. a) zákona č. 600/2003 Z. z. uplatnením inštitútu osobitného príjemcu. 19)

**Zmeny a doplnenia v článku 3 odsek 3.1** Organizácie tried a vekové zloženie detí

***3.1 Organizácia tried a vekové zloženie detí***

|  |  |  |  |  |
| --- | --- | --- | --- | --- |
| **Trieda** | **Veková kategória** | **Počet detí** | **Meno učiteľky** | **Meno učiteľky** |
| **1. Motýliky** | 3 – 4 | 22 | Mgr. Katarína Rosincová | Mgr. Zuzana Michaleková |
| **2. Sovičky** | 3 – 5  | 22 | Alexandra Kurinová | Mgr. Jana Strelcová |
| **3. Lienky** | 4 - 5  | 22 | PaedDr. Erika Holásková | Mgr. Nikoleta Gódányová |
| **4. Žabky** | 5 – 6  | 22 | Ivana Vlková | Mgr. Daria Sedláček |

**Zmeny a doplnenia v článku 3 odsek 3.3** Prevádzka tried

## 3.3. *Prevádzka tried od 1.9.2021*

|  |  |  |  |  |
| --- | --- | --- | --- | --- |
| **Trieda** | **Otváracie zmeny** | **OD** | DO | Zatváracie zmeny |
| **1. Motýliky** |  | 7.00 | \* 15.00/15.30 od 1.10.202116.00 od 18.10.2021 |  |
| **2. Sovičky** | od 6.30 | 7.00 | \* 15.30/16.00 od 20.9.202116.30 od 4.10.2021 | od 8.1.2022 do 17.00 |
| **3. Lienky** | od 6.30 | 7.00 | 16.30 | do 17.00 |
| **4. Žabky** | od 6.30 | 7.00 | 16.30 | do 17.00 |

\*počas adaptačného procesu

Tým, že sa zmenila situácia a prevádzka sa predĺžila a opäť vznikli zberné triedy, budú sa zberné triedy ranné aj poobedné striedať podľa toho, ktorá trieda bude mať otváraciu alebo zatváraciu zmenu. Rodičia budú o zbernej triede informovaní na panely oznamov pri vstupe do budovy.

Čas prevádzky tried sa bude priebežne aktualizovať dodatkami k tomuto dodatku v priebehu školského roka v závislosti od odporúčaní MŠVVaŠ a nariadení RÚVZSR.

**Zmeny a doplnenia v článku 3 odsek 3.5** Organizácia v šatni

## *3.5.Organizácia v šatni*

Do šatne majú prístup rodičia, ktorí pri vstupe použijú návleky na obuv a majú rúškom prekrytú tvár. V šatni môže byť naraz maximálne 6 dospelých osôb. Jedno dieťa sprevádza do MŠ jedna dospelá osoba alebo dieťa staršie ako 10 rokov. Čas, kedy sa sprevádzajúca osoba pohybuje v priestoroch MŠ nemôže presiahnuť 10 minút.

Od októbra, v rámci podpory samostatnosti starších detí, budú deti z tried Žabky, Lienky a staršie alebo dlhšie chodiace deti z triedy Sovičky po prevzatí od rodiča v šatni samé pod dozorom zamestnanca školy. Popoludní preberie dieťa rodič, ale zdržiava sa v šatni minimálny čas. Mladšie deti zatiaľ budú naďalej sprevádzať rodičia.

Organizácia v šatni sa bude priebežne aktualizovať dodatkami k tomuto dodatku v priebehu školského roka v závislosti od odporúčaní MŠVVaŠ a nariadení RÚVZSR.

**Zmeny a doplnenia v článku 3 odsek 3.6** Organizácia v umyvárni

## *3.6.Organizácia v umyvárni*

Sprevádzajúce osoby (zákonní zástupcovia, splnomocnené osoby) nevstupujú do priestorov umyvární s výnimkou mesiaca september v nových triedach u novoprijatých detí. Od októbra, kedy už budú deti adaptované a samostatné, nebudú už rodičia vstupovať do priestorov umyvárni.

Nepedagogický zamestnanec zodpovedá za dostatok papierových uterákov, pri každom umývadle dostatočné množstvo mydla a toaletného papiera (zásobníky).

Stomatohygiena sa v MŠ nebude realizovať počas sprísnených hygienicko-epidemiologických opatrení.

**Zmeny a doplnenia v článku 3 odsek 3.7** Organizácia v spálni

## *3.7.Organizácia v spálni*

Počas sprísnených hygienicko-epidemiologických opatrení bude posteľná bielizeň menená každý týždeň.

**Zmeny a doplnenia v článku 3 odsek 3.8** Pobyt vonku

***3.9. Pobyt vonku***

Počas preberania detí na popoludňajšom pobyte vonku počas sprísnených hygienicko-epidemiologických opatrení je potrebné rešpektovať zákaz vstupu na školský dvor Cirkevnej MŠ, ktorý susedí s našim. Deti preberiete na začiatku oplotenia nášho dvora.

**Zmeny a doplnenia v článku 3 odsek 3.10** Organizácia stravovanie a pitného režimu

***3.10. Organizácia stravovania a pitného režimu***

Pitný režim počas sprísnených hygienicko-epidemiologických opatrení je v interiéri aj exteriéri MŠ zabezpečený vo fľašiach označených menom dieťaťa. O hygienu a dopĺňanie vodou sa starajú prevádzkoví zamestnanci počas dňa. O hygienu fliaš po prevádzke MŠ sa starajú rodičia dieťaťa. Dieťa, ktoré si fľašu zabudne doma má v MŠ pridelený pohárik na pitný režim.

**Zmeny a doplnenia v článku 3 odsek 3.11**

***3.11.Organizovanie aktivít, krúžkovej činnosti a nadštandardných aktivít***

Organizovanie krúžkov, športových kurzov a nadštandardných aktivít je v tomto školskom roku dočasne pozastavené z dôvodu prevencie šírenia Covid 19.

**Zmeny a doplnenia v článku 3 odsek 3.13**

***3.13.Konzultácie s pedagogickými a odbornými zamestnancami***

Tím pedagógov od septembra 2020 dopĺňa aj inkluzívny tím v zložení:

Školská psychologička Mgr. Karina Vojteková

Zákonní zástupcovia dieťaťa majú možnosť konzultovať so školskou psychologičkou alebo triednymi učiteľkami   v priebehu pracovného týždňa po predchádzajúcom dohovore v čase od 13.00 hod. do 14.00 hod., prípadne v inom čase podľa dohody.

**Zmeny a doplnenia v článku 5 odsek 3** Triedny učiteľ

# **Článok 5**

**Riadenie MŠ, vnútorná organizácia zamestnancov MŠ, dokumentácia MŠ**

# **3.Triedny učiteľ**

***Triedne učiteľky:***

**Trieda Žabky**: D. Sedláček

**Trieda Motýliky:** K. Rosincová

**Trieda Lienky:** N. Gódányová

**Trieda Sovičky**: J. Strelcová

**Zmeny a doplnenia v článku 5 odsek 6** Vnútorný režim materskej školy

# **6.Vnútorný režim materskej školy**

Predprimárne vzdelávanie v materskej škole zabezpečujú učitelia. Práce súvisiace s prevádzkou materskej školy zabezpečujú nepedagogickí zamestnanci. V triede zabezpečujú výchovu a vzdelávanie striedavo dve učiteľky.

Školský psychológ realizuje skupinové aktivity v triede na podporu inklúzie v triede. Realizuje pozorovanie detí v skupine, pomáha deťom s nácvikom sociálnych zručností v skupine prostredníctvom skupinových aktivít a preventívnych programov. Realizuje tiež individuálne rozvojové aktivity s dieťaťom na základe súhlasu zákonného zástupcu.

V prípade výrazne zníženého počtu detí sa triedy môžu spájať, toto spájanie bude rovnaké po celý týždeň. Ráno bude fungovať zberná trieda od 6.30 do 7.00 hod. Popoludní bude fungovať zberná trieda od 16.30 do 17.00 hod.

Počas adaptačného obdobia bude o 15.00 hod., neskôr 15.30 hod. a od 18.10. od 16.00 hod. preberať zvyšné deti z triedy Motýliky trieda Žabky.

Počas adaptačného obdobia bude o 15.30 hod. a od 20.9. od 16.00 hod. preberať zvyšné deti z triedy Sovičky trieda Lienky**.**

V prípade neprítomnosti učiteľky ktorá pracuje ráno, riaditeľka (príp. zástupkyňa riaditeľky) zabezpečí nástup potrebného počtu učiteliek z popoludňajšej zmeny. Do príchodu ďalšej učiteľky v tejto triede pomáha zabezpečiť dozor nad skupinou detí školský špeciálny pedagóg alebo školský psychológ. Chýbajúca učiteľka si už pred oznámením prvého dňa neprítomnosti dohodne za seba náhradu a riaditeľke to bude oznámené.

Ak je neprítomná učiteľka z odpoludňajšej zmeny, ostáva spravidla pracovať učiteľka z rannej zmeny, prípadne podľa dohody. Od nasledujúceho dňa zabezpečí zástupkyňa riaditeľky zastupovanie. **O všetkých zmenách pracovnej zmeny (znížený počet detí v triede, zastupovanie, výmena zmeny, návšteva lekára,...) musí byť informovaná riaditeľka**.

**Čistotu a hygienu zabezpečujú tri upratovačky podľa určeného rajóna.**

Monika Slovíková: triedy, spálne, umyvárky a šatne Žabky, chodba a schodište 1. poschodie, zborovňa 1. poschodie, riaditeľňa, dezinfekcia stolov v jedálni po Žabkách a Lienkach

Tatiana Fábryová: trieda, umyvárka, spálňa Sovičky a Lienky, zborovňa 2.poschodie, sprevádzanie Sovičiek do jedálne

Michaela Príbeľská: trieda, spálňa, umyvárka, šatňa Motýliky, sklad 2.poschodie, šatne a schodište 2.poschodie, dezinfekcia stolov v jedálni po Motýlikoch a Sovičkách

O čistotu všetkých vchodových dvier, skiel,  priestoru a schodíkov pred evanjelickou MŠ sa stará evanjelická MŠ, o čistotu podlahy vchodov sa stará zatváracia zmena z našich upratovačiek.

**Zmeny a doplnenia v článku 5 odsek 6.1** Úsporný režim chodu materskej školy

***6.1. Úsporný režim chodu materskej školy***

Počas súčasných hygienicko-epidemiologických opatrení sa triedy môžu spájať rovnako po celý týždeň v prípade výrazne zníženého počtu detí a v tiež zberných triedach.

Tento dodatok bude postupne aktualizovaný dodatkami v priebehu školského roka v závislosti od odporúčaní MŠVVaŠ a nariadení RÚVZSR a nariadení zriaďovateľa.

V Bratislave 2.9.2021 Mgr. Zuzana Michaleková

 Riaditeľka MŠ